જો કે, કાઠી દેવળિયાના જાગૃત નાગરિક વીરેન્દ્રસિંહ ભીખુભા વાઢેર અને અજીતસિંહ નારૂભા જાડેજા દ્વારા એસ્સાર-નયારા એનર્જી વિરૂધ્ધ સીઆરપીસી 133 મુજબ પગલાં ભરવાની માંગ સાથે ફરિયાદ કરાયા બાદ પ્રાંત અધિકારીએ કાઠી દેવળિયા ગામના સ્થાનિક સોર્સના પાણીના નમૂના લેવડાતાં આ નમૂનામાં પાણીની હાર્ડનેશ ખૂબ જ વધારે આવવાની સાથે-સાથે પાણીમાં કેલ્શિયમ, મેગ્નેશ્યિમ, કલોરાઈડ, સલ્ફર, નાઈટ્રેટ ફલોરાઈડનું ભયજનક હદે વધુ પ્રમાણ હોવાનું સામે આવ્યું છે અને પાણીની આલ્કાલીનિતી પણ વધી હોવાનું આ ધગધગતા રિપોર્ટમાં જણાવાયું છે.